**Препис – извлечение!**

Р Е Ш Е Н И Е № 444

26.07.2018 г.

/ Протокол № 37 /

**ОТНОСНО:** Предложение на Заместник – кмет на Община / за Кмет на

Община съгласно Заповед № З – 316/05.07.2018 г./ с вх. № ОС – 184 / 17.07.2018 г. – приемане на информация за актуализираното разпределение на промените по бюджета на Община Гурково за второто тримесечие на 2018 година.

**МОТИВИ:** С разпоредбите на Закона за публичните финанси след изтичането на всяко тримесечие, кметът на общината представя в общинския съвет актуализирано разпределение на променените бюджети.

На Вашето внимание представям информация за извършените промени на бюджетните взаимоотношения на общината с централния бюджет и на получените трансфери от разпоредители с бюджет.

На основание чл. 21, ал. 1, т. 6 от Закона за местното самоуправление и местната администрация, във връзка с чл. 56 и чл. 125, ал. 4 от Закона за публичните финанси, чл. 38, ал. 4 от Наредба за условията и реда за съставяне на бюджетната прогноза за местните дейности за следващите три години и за съставяне, обсъждане, приемане, изпълнение и отчитане на бюджета на Община Гурково и във връзка с гореизложеното, Общински съвет -. Гурково

Р Е Ш И:

Приема информация за актуализираното разпределение на промените по бюджета на Община Гурково за второто тримесечие на 2018 г., съгласно Приложение № 1 /Справка за извършени актуализации по бюджета на Община Гурково за периода от 1 април до 30 юни 2018 г./, което е неразделна част от решението.

Участвали в поименно гласуване 7 общ. съветници, гласували „**за**” – 7, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ инж. Нейко Стоянов Нейков /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 445

26.07.2018 г.

/ Протокол № 37 /

**ОТНОСНО:** Предложение на Заместник – кмет на Община / за Кмет на

Община съгласно Заповед № З – 316/05.07.2018 г./ с вх. № ОС – 185 / 17.07.2018 г. – приемане на информация за текущото изпълнение на бюджета на Община Гурково за първото шестмесечие на 2018 година

**МОТИВИ:** В изпълнение на законовите изисквания представяме горепосочената информация и на основание е чл. 21, ал. 1, т. 6 от Закона за местното самоуправление и местната администрация и във връзка с чл. 137, ал. 2 от Закона за публичните финанси и чл. 46, ал. 2 от Наредбата за условията и реда за съставяне на бюджетната прогноза за местните дейности за следващите три години и за съставяне, обсъждане, приемане, изпълнение и отчитане на бюджета на Община Гурково, Общински съвет - Гурково

Р Е Ш И:

Общински съвет - Гурково приема информацията за текущото изпълнение на бюджета на Община Гурково за първото шестмесечие на 2018 година.

Участвали в поименно гласуване 7 общ. съветници, гласували „**за**” – 7, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ инж. Нейко Стоянов Нейков /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 446

26.07.2018 г.

/ Протокол № 37 /

**ОТНОСНО:** Предложение на Председателя на ОбС – Гурково с вх. № ОС – 187 / 17.07.2018 г. - изменение и допълнение на подзаконов нормативен акт – Правилник за организацията и дейността на Общински съвет Гурково, неговите комисии и взаимодействието му с общинската администрация

**МОТИВИ:** Съгласно текста на чл. 15, ал. 1 от Закона за нормативните актове / ЗНА / правилникът за организацията и дейността на общинския съвет следва да съответства на нормативните актове от по-висока степен, какъвто в конкретния случай се явява Закона за местното самоуправление и местната администрация / ЗМСМА /. От това следва, че в правилника за организацията и дейността на общинския съвет трябва да се третират същите разрешения, но само в рамките на допустимите граници, определени от нормативния акт от по-висока степен. Правилникът за организацията и дейността на Общински съвет Гурково, неговите комисии и взаимодействието му с общинската администрация представлява нормативен акт по определението на чл. 75, ал. 1 от АПК, понеже съдържа административноправни норми, отнася се до неопределен и неограничен брой адресати и има многократно правно действие.

Разпоредбата на чл. 45, ал. 7 от ЗМСМА предвижда, че върнат за ново обсъждане акт на Общинския съвет не влиза в сила, а се разглежда отново от Общинския съвет в 14-дневен срок от получаването му. Тази норма е императивна, поради което текстовете на Правилник за организацията и дейността на Общински съвет Гурково, неговите комисии и взаимодействието му с общинската администрация не могат да й противоречат. Действащият текст на чл. 103 от Правилника посочва, че оспореното решение се включва в дневния ред на първото заседание, следващо заседанието, на което е прието. Предвидената ритмичност на заседанията на Общинския съвет / последния четвъртък от месеца / не гарантира безусловното спазване на чл. 45, ал. 7 от ЗМСМА. Освен това, използваният в Правилника текст „оспорено решение” не е прецизен и не съответства на нормата на чл. 45, ал. 7 от ЗМСМА.

Законът за противодействие на корупцията и отнемане на незаконно придобитото имущество /ЗПКОНПИ/, в сила от 23.01.2018г., изисква създаването на постоянна комисия към Общинския съвет, която да се занимава с предотвратяване и установяване на конфликт на интереси. На тази комисия законът възлага приемането на декларациите по чл.35 от ЗПКОНПИ на кметовете на кметства / §2, ал.2 от допълнителните разпоредби на ЗПКОНПИ /, извършване на проверки на тези декларации и образуване на производства за установяване и санкциониране на конфликт на интереси на тази категория лица / §2, ал.5 от ДР на ЗПКОНПИ /.

В редакцията на Правилника, действащ към момента / чл. 48, ал. 1 /, не е посочено наличието на такава постоянна комисия, нито функциите, които тя следва да има.

На основание чл.21, ал.1, т. 23 и чл.21, ал.2 от Закона за местното самоуправление и местната администрация, Общински съвет – Гурково

Р Е Ш И:

Приема Правилник за изменение на Правилника за организацията и дейността на Общински съвет Гурково, неговите комисии и взаимодействието му с общинската администрация.

Участвали в поименно гласуване 11 общ. съветници, гласували „за” – 7, „против” – 1, „въздържали се” – 3.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ инж. Нейко Стоянов Нейков /**

**ПРОТОКОЛИСТ: /п/**

**/ Иванка Рачева – Генчева /**

**Правилник**

**за изменение и допълнение на Правилника за организацията и дейността на Общински съвет Гурково, неговите комисии и взаимодействието му с общинската администрация**

1. Създава се нова ал. 1а на чл. 48 със следното съдържание:

„Създава се постоянна Комисия за противодействие на корупцията и за предотвратяване и установяване на конфликт на интереси със следните функции :

1. приема декларациите по чл. 35, ал.1 от ЗПКОНПИ на кметовете на кметства в Община Гурково;

2. води публичен  регистър на подадените декларации по т.1 при спазване на изискванията на Закона за защита на личните данни, като по отношение на декларациите за имущество и интереси, публична е само частта за интересите по чл.37, ал.1, т.12 – 14;

3. извършва  проверки, по реда на Наредбата по §2, ал.6 от ЗПКОНП, на подадените от кметовете на кметства в Община Гурково декларации по чл.35, ал.1 от ЗПКОНПИ и приема доклади за резултата от проверките;

4. образува производства за установяване на конфликт на интереси за кметове на кметства в Община Гурково по реда на Наредбата по §2, ал.6 от ЗПКОНПИ и приема решения с явно гласуване, с мнозинство повече от половината от всички членове на комисията, за установяване или неустановяване на конфликт на интереси или за прекратяване на тези производства;

5. препраща по компетентност на Комисията за противодействие на корупцията и отнемане на незаконно придобитото имущество постъпили в Общински съвет Гурково сигнали на граждани и организации за корупция или за конфликт на интереси на лица, заемащи висша публична длъжност по смисъла на чл.6 от ЗПКОНПИ в Община Гурково;

6. при поискване от Комисията за противодействие на корупцията и отнемане на незаконно придобитото имущество изготвя и изпраща необходимата информация и документи  относно общински съветници и кметове в 7-дневен срок от получаване на искането;

7. осъществява и други функции, възложени й от нормативни актове, този правилник или от председателя на Общинския съвет.”

1. Чл. 103 се изменя, както следва:

„ал. 1. Върнатите за ново обсъждане от областния управител или от кмета на

общината актове на Общинския съвет се разглеждат отново в 14-дневен срок от постъпването им.

ал. 2. Председателят на Общинския съвет възлага на водещата комисия да докладва пред общинските съветници акта за връшане за ново обсъждане и мотивите към него.

ал. 3. Върнатият за ново разглеждане акт на Общинския съвет се включва в дневния ред и се разглежда на заседание в срока по ал. 1.

ал. 4. Повторното приемане на акта на Общинския съвет става с мнозинство повече от половината от всички общински съветници.

ал. 5. Ако са върнати за ново обсъждане само отделни текстове от акта на Общинския съвет, на повторно разглеждане и гласуване подлежат само тези текстове.”

**Препис – извлечение!**

Р Е Ш Е Н И Е № 447

26.07.2018 г.

/ Протокол № 37 /

**ОТНОСНО:** Предложение на Председателя на ОбС – Гурково с вх. № ОС – 188 / 17.07.2018 г. - приемане Отчет за дейността на Общински съвет – Гурково и на неговите комисии за периода 01.01.2018 г. – 30.06.2018 г.

**МОТИВИ:** Разпоредбите на чл.27, ал.6 от Закона за местното самоуправление и местната администрация задължава Председателя на Общинския съвет да изготвя и внася за разглеждане два пъти годишно Отчет за дейността на съвета и на неговите комисии, който се разглежда в открито заседание и се разгласява на населението по ред, определен в Правилника за организация и дейността на общински съвет - Гурково, неговите комисии и взаимодействието му с общинската администрация.

На основание чл.27, ал.6, чл.21, ал.2 от ЗМСМА и чл.110 от Правилника за организация и дейността на общински съвет – Гурково, неговите комисии и взаимодействието му с общинската администрация, Общински съвет – Гурково

Р Е Ш И:

1. Приема Отчета за дейността на Общински съвет – Гурково и на неговите комисии за периода 01.01.2018 г. – 30.06.2018 г.

Участвали в гласуването 11 общ. съветници, гласували „**за**” – 11, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ инж. Нейко Стоянов Нейков /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 448

26.07.2018 г.

/ Протокол № 37 /

**ОТНОСНО:** Предложение на Заместник – кмет на Община / за Кмет на

Община съгласно Заповед № З – 316/05.07.2018 г./ с вх. № ОС – 189 / 17.07.2018 г. - Отчет за изпълнение на Решенията на Общински съвет – Гурково за периода 01.01.2018г. –30.06.2018 г.

**МОТИВИ:** В изпълнение на задълженията ми съгласно чл. 44,ал.1,т.7 от ЗМСМА предоставям на Вашето внимание Отчет за изпълнение на Решенията на Общински съвет – Гурково за периода 01.01.2018 г. – 30.06.2018 г.

На основание чл.21, ал.1, т.24, във връзка с ал.2 от Закона за местното самоуправление и местната администрация, Общински съвет – Гурково

Р Е Ш И:

Приема Отчета на Кмета на община Гурково за изпълнение на Решенията на Общински съвет – Гурково за периода 01.01.2018 г. – 30.06.2018 г.

Участвали в гласуването 11 общ. съветници, гласували „**за**” – 10, „**против**” – няма, „**въздържали се**” – 1.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ инж. Нейко Стоянов Нейков /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 449

26.07.2018 г.

/ Протокол № 37 /

**ОТНОСНО:** Предложение на Председателя на ОбС – Гурково с вх. № ОС – 190 / 17.07.2018 г. - одобряване разходи за командировки.

На основание чл.21, ал.1 т. 23 и ал.2 от Закона за местното самоуправление и местната администрация, чл.8 ал.4 от Наредбата за командировките в страната и чл.5, ал.1 и чл.12 от Наредбата за служебните командировки и специализации в чужбина, Общински съвет – Гурково

Р Е Ш И:

1. Одобрява на Кмета на Община Гурково – Иван Славов Иванов разходи за командировки в размер на 20,00 лв. /двадесет лв. / за периода 01.01.2018 г. – 30.06.2018 г, съгласно приложената справка.

Участвали в поименно гласуване 11 общ. съветници, гласували „**за**” – 11, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ инж. Нейко Стоянов Нейков /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 450

26.07.2018 г.

/ Протокол № 37 /

**ОТНОСНО:** Предложение на Заместник – кмет на Община / за Кмет на

Община съгласно Заповед № З – 316/05.07.2018 г./ с вх. № ОС – 191 / 17.07.2018 г. - учредяване възмездно право на строеж, за жилищно строителство, върху недвижим имот – частна общинска собственост, с идентификатор 22767.501.653 по кадастралната карта и кадастралните регистри на с. Паничерево, общ.Гурково, прието с Решение № 436/28.06.2018 год. на Общински съвет гр. Гурково.

**МОТИВИ:** Със Заповед № АК-01-31-193 от 13.07.2018 год. на Областния управител на област Стара Загора е върнато Решение №436/28.06.2018 год. на Общински съвет гр. Гурково в частта му от т.2 до т.5, включително, за ново обсъждане. Указва се да се изготвят и приложат пазарна и данъчна оценка на правото, предмет на решението, за да се извърши законосъобразна преценка според изискванията на чл.41 ал.2 от ЗОС.

Към настоящото предложение се представя Експертиза на пазарната цена на правото на строеж, предложено за учредяване, изготвена от лицензирания оценител СД “Полиексперт СД - НИКОЛОВА, КИРЧЕВА“ гр. Стара Загорана 17.07.2018 год., както и Удостоверение за данъчна оценка № 7402004140 от 16.07.2018 год., издадено от Община Гурково.

Установената от експертите пазарна цена на правото на строеж е 1 027 лв. Същата е по-висока от данъчната оценка на правото на строеж, която е в размер на 117.40 лв., поради което предложението е пазарната цена на правото на строеж в размер на 1 027 лв. да бъде одобрена като първоначална тръжна цена, от която да започне наддаването при провеждането на търга за учредяване на правото на строеж.

На основание чл.21, ал.1, т.8 и чл. 45, ал. 7 от ЗМСМА чл.37, ал.1 и чл. 41 ал.2 от ЗОС, чл.43, ал. 1, т.3 от Наредбата за реда за придобиване, управление и разпореждане с имоти и вещи – общинска собственост и чл. 103, ал. 5 вр. с ал. 4 от Правилника за организацията и дейността на Общински съвет – Гурково, неговите комисии и взаимодействието му с общинската администрация и във връзка с гореизложеното, Общински съвет – Гурково

Р Е Ш И:

**повторно приема** Решение № 436 / 28.06.2018 год. по Протокол № 36 на Общински съвет – Гурково, в частта му от т.2 до т.5, включително.

Участвали в поименно гласуване 11 общ. съветници, гласували „**за**” – 11, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ инж. Нейко Стоянов Нейков /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 451

26.07.2018 г.

/ Протокол № 37 /

**ОТНОСНО:** Предложение на Заместник – кмет на Община / за Кмет на

Община съгласно Заповед № З – 316/05.07.2018 г./с вх. № ОС – 192 / 17.07.2018 г. - придобиване чрез покупка от “Българска телекомуникационна компания” ЕАД на право на собственост върху част от недвижим имот, находящ се в гр.Гурково бул. „Княз Александър Батенберг” №3, представляващ Административна сграда с идентификатор 18157.501.667.1 по КК и КР на гр. Гурково.

**МОТИВИ:** Съгласно Нотариален акт №94, том IV, рег. № 5075, дело № 694 от 2006г. „БТК” ЕАД притежава право на собственост върху част от сутерен и част от 1-ви етаж на Административна сграда – гр.Гурково бул. „Княз Александър Батенберг” №3 с обща площ от 168,11 кв.м.

Помещенията, находящи се в лицевата част на 1-ви етаж от Административна сграда, в която се помещава Община Гурково, са първото нещо, което всеки гражданин, посещаващ Общината, вижда. Те не се поддържат и са в занемарено състояние. В същото време са необходими на Община Гурково за улесняване достъпа до административни услуги с цел подобряване обслужването на граждани, както и с цел по-добра организация на административната дейност на Общината.

С писмо вх.№ К-776 от 25.06.2018 год. “БТК” ЕАД ни уведомява, че горепосочената собственост, съгласно изготвена от лицензиран оценител експертна оценка, струва **33 000лв.** /тридесет три хиляди лева/ **с ДДС**, като всички такси по прехвърлянето на имота ще бъдат за сметка на Община Гурково.

Заявява се намерение да се запази безсрочно и безвъзмездно правото на ползване на едно технологично помещение „Кабелно” със застроена площ от 16,50 кв., находящо се в сутерена на сградата, както и че намиращите се в имота електронни съобщителни мрежи и съоръжения също не се продават, а като бъдещ собственик на имота Община Гурково следва да се задължи да ги опазва и съобразява в инвестиционните си намерения.

Имотът не е включен в Годишната програма за управление и разпореждане с имотите - общинска собственост в раздел V– „Имоти, които Община Гурково има намерение да придобие и способите за тяхното придобиване”.

На основание чл.21 ал.1 т.8 от Закона за местното самоуправление и местната администрация, чл.8 ал.9 т.4, чл.34 ал.2 от Закона за общинската собственост и чл.8 ал.2 т.1 от Наредбата за реда за придобиване, управление и разпореждане с общинското имущество и във връзка с гореизложеното, Общински съвет – Гурково

Р Е Ш И:

1. **допълва** Годишната програма за управление и разпореждане с имотите – общинска собственост, в раздел V– „Имоти, които Община Гурково има намерение да придобие и способите за тяхното придобиване”, като **добавя нова точка:**

**т. 1** – Придобиване на собственост чрез покупка от собственика - “Българска телекомуникационна компания ” ЕАД, на недвижим имот с площ **от 168,11 кв.м**., представляващ част от сутерен и част от 1-ви етаж на сграда с идентификатор 18157.501.667.1 по КК и КР на гр. Гурково с предназначение – Административна, делова сграда, със застроена площ на сградата от 456 кв.м., включващ:

|  |  |
| --- | --- |
| **самостоятелно обособени отделни обекти** | **площ в кв.м.** |
| **Помещение /акумулаторно/** | **14.51** |
| **Помещение /дизелагрегат/** | **17.50** |
| **Помещение /кабелно/** | **16.50** |
| **Помещения /АТЦ,репартитор и ВЧУ/** | **87.80** |
| **Помещение /РТВ/** | **17.80** |
| **Помещение /ТТ кабини/** | **14.00** |

1. **Дава съгласие за придобиване на собственост чрез покупка на недвижим имот с площ от 168,11 кв.м.** /сто шестдесет и осемцяло цяло и единадесет стотни квадратни метра/ **от “Българска телекомуникационна компания” ЕАД** с ЕИК 831642181, седалище и адрес на управление гр. София 1784, район р-н Младост, бул. "Цариградско шосе" No 115и, представлявано от АТАНАС ИЛИЕВ ДОБРЕВ,

представляващ **част от сутерен и част от 1-ви етаж на сграда с идентификатор 18157.501.667.1** /осемнадесет хиляди сто петдесет и седем точка петстотин и едно точка шестотин шестдесет и седем точка едно/ по КК и КР на гр. Гурково, одобрени със Заповед № РД-18-3/18.01.2010 год. на ИД на АГКК, с адрес на сградата – **гр. Гурково, п.к.6199, бул. „Княз Александър Батенберг” №3**, **разположена в ПИ с идентификатор 18157.501.667** /осемнадесет хиляди сто петдесет и седем точка петстотин и едно точка шестотин шестдесет и седем/, със застроена площ - 456 кв.м., брой етажи – 4, с **предназначение – Административна, делова сграда, построена 1974 год.,** който имот съгласно нотариален акт №94, том IV, рег.№5075, дело 694 от 29.08.2006 год. на нотариус рег.№97 – Росица Буркова, гр. Казанлък, вписан в Службата по вписванията гр. Казанлък с вх.рег.№ 6369 от 29.08.2006 год., Акт №147, том VII, дело № 3902, включва :

1. **Помещение /акумулаторно/**, находящо се в **сутерена** на сградата, представляващо самостоятелно обособена част от нея, със застроена площ от **14,51 кв.м**. /четиринадесет цяло и петдесет и една стотни кв.м./, при граници: от изток – коридор, от запад – улица, от север – помещение на „Български пощи” ЕАД и от юг – помещение на Община Гурково „Гражданска защита”;
2. **Помещение /дизелагрегат/,** находящо се в **сутерена** на сградата, представляващо самостоятелно обособена част от нея, със застроена площ от **17,50 кв.м. /**седемнадесет цяло и петдесет стотни кв.м./, при граници: от изток – улица, от запад – помещение на „Български пощи” ЕАД, от север – двор, от юг – коридор;
3. **Помещение /кабелно/**, находящо се в **сутерена** на сградата, представляващо самостоятелно обособена част от нея, със застроена площ от **16,50 кв.м. /**шестнадесет цяло и петдесет стотни кв.м./, при граници: от изток – помещение на помещение на „Български пощи” ЕАД, от запад – улица, от север – двор, от юг – коридор;
4. **Три помещения /АТЦ, репартитор и ВЧУ**/, находящи сев **западната част на първия етаж** на сградата, представляващи самостоятелно обособена част от нея, с обща застроена площ от **87,80 кв.м. /**осемдесет и седем цяло и осемдесет стотни кв.м**./**, при граници: от изток, север и юг – коридор, от запад – улица;
5. **Помещение /РТВ/,** находящо се в **югозападната част на първия етаж** на сградата, представляващо самостоятелно обособена част от нея, със застроена площ от **17,80 кв.м. /**седемнадесет цяло и осемдесет стотни кв.м.**/** при граници: от изток – коридор, от запад – улица, от север – помещение на „Български пощи”ЕАД, от юг – улица;
6. **Помещение /ТТ кабини/,** находящо се в **югоизточната част на първия етаж** на сградата, представляващо самостоятелно обособена част от нея, със застроена площ от **14 кв.м. /**четиринадесет кв.м./ при граници: от изток – двор, от запад – коридор, от север – помещение на „Български пощи” ЕАД, от юг – улица,

ведно с 22,30 % /двадесет и две цяло и тридесет стотни процента/ идеални части от общите части на сградата и от правото на строеж върху парцела /поземления имот/, върху който е построена сградата, съставляващ УПИ V-258 /пети за двеста петдесет и осем/ в кв.15 /петнадесети/ по плана на гр. Гурково, с площ на УПИ от 1091 кв.м. и граници –от три страни улици и УПИ II-1113, който поземлен имот е с **идентификатор 18157.501.667** /осемнадесет хиляди сто петдесет и седем точка петстотин и едно точка шестотин шестдесет и седем/ по КК и КР на гр. Гурково, с граници и съседи ПИ с идентификатори - 18157.501.539, 18157.501.885 и 18157.501.1113.

**за сумата от 33 000 лв. /**тридесет и три хиляди лева**/ с ДДС.**

1. **Дава съгласие продавачът “Българска телекомуникационна компания” ЕАД** с ЕИК 831642181, седалище и адрес на управление гр. София 1784, район р-н Младост, бул. "Цариградско шосе" No 115и, представлявано от АТАНАС ИЛИЕВ ДОБРЕВ, да запази безсрочно и безвъзмездно правото на ползване на **Помещение /кабелно/**, находящо се в **сутерена** на сградата **с идентификатор 18157.501.667.1** по КК и КР на гр. Гурково– **гр. Гурково, п.к.6199, бул. „Княз Александър Батенберг” №3**,, представляващо самостоятелно обособена част от нея, със застроена площ от **16,50 кв.м. /**шестнадесет цяло и петдесет стотни кв.м./, при граници: от изток – помещение на помещение на „Български пощи” ЕАД, от запад – улица, от север – двор, от юг – коридор.
2. В изпълнение на горните решения възлага на Кмета на Община Гурково да да извърши всички необходими действия, включително да сключи договор с **“Българска телекомуникационна компания” ЕАД** с ЕИК 831642181 за покупка на гореописания имот.

Участвали в поименно гласуване 11 общ. съветници, гласували „**за**” – 11, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ инж. Нейко Стоянов Нейков /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 452

26.07.2018 г.

/ Протокол № 37 /

**ОТНОСНО:** Предложение на Заместник – кмет на Община / за Кмет на

Община съгласно Заповед № З – 316/05.07.2018 г./ с вх. № ОС – 193 / 17.07.2018 г. - възмездно учредяване на право на надстрояване и пристрояване за изграждане на трети жилищен етаж и стълбище към сграда – собственост на Люба Ангелова Славова от с. Паничерево, която сграда се намира в имот - частна общинска собственост, представляващ УПИ І в кв.72 по плана на с.Паничерево, общ.Гурково, с идентификатор по КК и КР - 22767.501.663.

**МОТИВИ:** В Общинска администрация гр.Гурково постъпиха две заявление с   
вх. № K-1560 от 25.06.2018 год. и с вх. № K-1559 от 25.06.2018 год., с които заявителят Люба Ангелова Славова, жител на с. Паничерево, ул. ”Септемврийци” № 28, заявявава желанието си

* да надстрои трети жилищен етаж върху площ от 70 кв.м. над съществуваща двуетажна сграда, която се намира в имот - частна общинска собственост с идентификатор по КК и КР **22767.501.663,**  представляващ УПИ І в кв.72 по плана на с.Паничерево, общ.Гурково,
* да пристрои стълбище със застроена площ от 20 кв.м. и РЗП от 40 кв.м. на 2 етажа към гореописаната сграда.

На заявителя Люба Ангелова Славова до настоящия момент :

* с Договор №215 от 12.08.2009 г. е учредено право на строеж върху общинска земя за обществено обслужваща сграда на един етаж по плана за застрояване, одобрен със заповед № 300 от 31.10.2005г. на Кмета на Община Гурково, строително петно № 3 с площ на застрояване от 40 кв.м.;
* с Договор №216 от 12.08.2009 г. е учредено право на строеж върху общинска земя за обществено обслужваща сграда на един етаж по плана за застрояване, одобрен със заповед № 300 от 31.10.2005г. на Кмета на Община Гурково, е отредено строително петно № 4 с площ на застрояване от 40 кв.м.;
* с Договор №496 от 21.10.2018 г. е учредено право на надстрояване на ІІ /втори/ жилищен етаж със застроена площ от общо 80 кв.м. над съществуващи едноетажни сгради за обществено обслужване, построени съгласно Договор № 215 от 12.08.2009 год. и Договор № 216 от 12.08.2009 год., които са изградени в имот – частна общинска собственост, представляващ УПИ І /първи/ в кв. 72 по плана на с. Паничерево, общ. Гурково, с идентификатор 22767.501.663 по КК и КР на с. Паничерево, общ. Гурково.

Действащият ПУП – План за застрояване на с. Паничерево, касаещ имот с идентификатор 22767.501.663, към настоящия момент предвижда смесена обществено обслужваща и жилищна зона, с оглед на което исканите права са допустими.

Това налага промяна в Годишната програма за управление и разпореждане с имотите – общинска собственост. За реализиране на учредяването е извършена оценка на правата, която следва да се одобри от Общински съвет.

На основание чл.21, ал.1, т.8 от Закона за местното самоуправление и местната администрация, чл.8,ал.9, чл.38, ал.2 и чл.41 ал.2 от Закона за общинската собственост и чл.54 ал.1 и ал.3, и чл.55 ал.1 от Наредбата за реда за придобиване, управление и разпореждане с имоти и вещи – общинска собственост и във връзка с гореизложеното, Общински съвет – Гурково

Р Е Ш И:

**1.допълва** Годишната програма за управление и разпореждане с имотите – общинска собственост, в раздел **ІІІ**“В” – Имоти, върху които Община Гурково има намерение да учреди възмездно право на строеж и право на ползване”, като **добавя нови точки:**

**т. 31.** „Учредяване на право на надстрояване за изграждане на жилище със ЗП и РЗП от 70 кв.м., над съществуваща сграда, построена в Поземлен имот с идентификатор 22767.501.663 с административен адрес - с. Паничерево, общ. Гурково, ул. “Байкал” № 18.”

**т.32.** „Учредяване на право на пристрояване за изграждане на стълбище със ЗП от 20 кв.м. на 2 етажа /два етажа/ и РЗП от 40 кв.м. към съществуваща сграда, построена в Поземлен имот с идентификатор 22767.501.663 с административен адрес - с. Паничерево, общ. Гурково, ул. “Байкал” № 18.”

2.Дава съгласие да се учреди без търг или конкурс **право на надстрояване за III**

**/трети/ жилищен етаж за изграждане на жилище със застроена площ от 70 /седемдесет/ кв.м. и разгъната застроена площ от 70 /седемдесет/ кв.м.** над съществуващата двуетажна сграда с РЗП 160 кв.м., състояща се от Магазин за промишлени стоки от 40 кв.м. и Магазин за пакетирани хранителни стоки от 40 кв.м. на първи етаж, и Жилище от 80 кв.м. на втори етаж, построена в УПИ І /първи/, в кв. 72 /седемдесет и втори/, по плана с. Паничерево, а по КК и КР на същото село, представляващ Поземлен имот с **идентификатор 22767.501.663** с административен адрес - с. Паничерево, общ. Гурково, ул. “Байкал” № 18, с **площ на ПИ - 1 598 кв.м.,** Трайно предназначение на територията - **Урбанизирана,** Начин на трайно ползване - **Ниско застрояване /до 10м./,** при граници на ПИ - поземлени имоти с идентификатори: 22767.501.685, 22767.501.776, 22767.501.684, 22767.501.664, 22767.501.734, 22767.501.733,

на Люба Ангелова Славова от с.Паничерево, общ.Гурково, ул.”Септемврийци” № 9, в качеството й на собственик на горепосочената двуетажна сграда,

което право да се реализира въз основа на одобрен от Община Гурково проект съгласно предвижданията на ПУП – ПР и ПЗ и издадено от същата Разрешение за строеж в срок до 5 години.

3. Одобрява пазарната оценка на право на надстрояване в размер на   
465 /четиристотин шестдесет и пет/ лв., изготвена от лицензиран оценител на имоти СД “Полиексперт СД - НИКОЛОВА, КИРЧЕВА“ гр. Стара Загора и приложена към настоящото решение, направените за която разходи да се поемат и съберат от заявителя – приобретател на правото на надстрояване.

4.Дава съгласие да се учреди без търг или конкурс право на пристрояванеза изграждане на стълбище със застроена площ от 20 кв.м. на 2 етажа /два етажа/ и разгъната застроена площ от 40 /четиридесет/ кв.м., което да се построи къмсъществуващата двуетажна сграда с РЗП 160 кв.м., състояща се от Магазин за промишлени стоки от 40 кв.м. и Магазин за пакетирани хранителни стоки от 40 кв.м. на първи етаж, и Жилище от 80 кв.м. на втори етаж, построена в УПИ І /първи/, в кв. 72 /седемдесет и втори/, по плана с. Паничерево, а по КК и КР на същото село, представляващ Поземлен имот с **идентификатор 22767.501.663** с административен адрес - с. Паничерево, общ. Гурково, ул. “Байкал” № 18, с **площ на ПИ - 1 598 кв.м.,** Трайно предназначение на територията - **Урбанизирана,** Начин на трайно ползване - **Ниско застрояване /до 10м./,** при граници на ПИ - поземлени имоти с идентификатори: 22767.501.685, 22767.501.776, 22767.501.684, 22767.501.664, 22767.501.734, 22767.501.733,

на Люба Ангелова Славова от с.Паничерево, общ.Гурково, ул.”Септемврийци” № 9, в качеството й на собственик на горепосочената двуетажна сграда,

което право да се реализира въз основа на одобрен от Община Гурково проект съгласно предвижданията на ПУП – ПР и ПЗ и издадено от същата Разрешение за строеж в срок до 5 години.

5.Одобрява пазарната оценка на право на пристрояване в размер на 266 /двеста шестдесет и шест/ лв., изготвена от лицензиран оценител на имоти СД “Полиексперт СД - НИКОЛОВА, КИРЧЕВА“ гр. Стара Загора и приложена към настоящото решение, направените за която разходи да се поемат и съберат от заявителя – приобретател на правото на пристрояване.

6. В изпълнение на горните решения възлага на Кмета на Община Гурково да издаде заповед и да сключи договор с Люба Ангелова Славова от с.Паничерево, общ.Гурково, ул.”Септемврийци” № 9.

Участвали в поименно гласуване 10 общ. съветници, гласували „**за**” – 9, „**против**” – няма, „**въздържали се**” – 1.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ инж. Нейко Стоянов Нейков /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 453

26.07.2018 г.

/ Протокол № 37 /

**ОТНОСНО:** Предложение на Заместник – кмет на Община / за Кмет на

Община съгласно Заповед № З – 316/05.07.2018 г./ с вх. № ОС – 194 / 17.07.2018 г. - разпореждане с недвижим имот – частна общинска собственост – продажба на поземлен имот с идентификатор 38203.501.614 по кадастралната карта на с. Конаре, общ.Гурково.

**МОТИВИ:** В Общинска администрация гр. Гурково е постъпило заявление с   
Вх. № К-1586/28.06.2018г. от „РОСИ”ЕООД, ЕИК 123556288, с адрес на управление: гр. Гълъбово, ул. „д-р Жеков” №20-А, представлявано от управителя Валентин Колев с искане за закупуване на недвижим имот - частна общинска собственост, представляващ Поземлен имот с идентификатор **38203.501.614** по кадастралната карта на   
с. Конаре, общ.Гурково, актуван с акт за частна общинска собственост № 1178/05.07.2018 г., надлежно вписан в Служба по вписванията. Заявяват се инвестиционни намерения, за които е нужен описания имот.

Съгласно чл. 35, ал. 1 от Закона за общинската собственост, продажбата на имоти и вещи – частна общинска собственост, се извършва след решение на общинския съвет от кмета на общината чрез публичен търг или публично оповестен конкурс.

Съгласно чл.45, ал.1 от Наредбата за реда за придобиване, управление и разпореждане с имоти и вещи – общинска собственост, продажбата на нежилищни имоти – частна общинска собственост, се извършва в съответствие с предвижданията в годишната програма за управление и разпореждане с имотите – общинска собственост, след решение на Общински съвет от Кмета на Общината, чрез публичен търг или конкурс. Имотът не е включен в Годишната програма за управление и разпореждане с имоти - общинска собственост.

Във връзка с гореописаното заявление комисия назначена със заповед № З-322 от 09.07.2018г. на Кмета на Община Гурково извърши проверка и установи на място фактическото състояние на имота, който не е обект на договор за наем. Констатира се, че същият е в недобро фактическото състояние. Теренът е обрасъл с бурени и храстовидна растителност.

Имотът не се използва от общината и не се предвижда в бъдеще такова, поради което може да бъде предмет на продажба. Това налага промяна в Годишната програма за управление и разпореждане с имотите – общинска собственост. За реализиране на продажбата е извършена оценка на имота, която следва да се одобри от Общински съвет.

Данъчната оценка на имота, предмет на това предложение, е 1 031,40 лв.

На основание чл.21, ал.1, т.8 от ЗМСМА, чл.8,ал.9 от ЗОС, чл.35, ал.1 и чл.41 ал.2 от ЗОС, както и чл.45, ал.1 от Наредбата за реда за придобиване, управление и разпореждане с имоти и вещи – общинска собственост, във връзка с гореизложеното, Общински съвет – Гурково

Р Е Ш И:

**1.допълва** Годишната програма за управление и разпореждане с имотите – общинска собственост, в раздел ІІІ “Б” – Имоти, които Община Гурково има намерение да продаде”, като **добавя нова точка:**

**т. 5** – Поземлен имот с идентификатор **38203.501.614** по кадастралната карта на   
с. Конаре, общ. Гурково

**2. дава съгласие** за продажба **чрез публичен търг** с явно наддаване на недвижим имот – частна общинска собственост, представляващ:

* Поземлен имот с идентификатор **38203.501.614** по кадастралната карта и кадастралните регистри на с. Конаре, общ. Гурково, **с площ 544 кв.м.**, с трайно предназначение на територията: **Урбанизирана**, Начин на трайно ползване: **За друг обществен обект, комплекс**, Номер по предходен план: **квартал: 38, парцел ХІ**, по плана на с. Конаре, общ. Гурково, при граници на целия имот, поземлени имоти с идентификатори: 38203.501.217, 38203.501.757, 38203.501.674, 38203.501.218, за който е съставен АОС № 1178/05.07.2018г., надлежно вписан в Служба по вписванията.

**3**.**Одобрява** предложената и приложена към настоящото решение пазарна оценка за **ПИ с идентификатор 38203.501.614,** изготвена на 10.07.2018 год. от лицензирания оценител СД “Полиексперт СД - НИКОЛОВА, КИРЧЕВА“ гр. Стара Загораи **определя пазарна цена на имота** в размер на постигната тръжна цена, при първоначална такава от **3 400.00 лв./три хиляди и четиристотин лева /, без ДДС**

**4.Определя** стъпка за наддаване 10 %;

**5.**В изпълнение на горните решения **възлага** на Кмета на Община Гурково да организира и проведе търга и да сключи договор за продажба на горепосочения имот с лицето, спечелило търга.

Участвали в поименно гласуване 11 общ. съветници, гласували „**за**” – 11, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ инж. Нейко Стоянов Нейков /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 454

26.07.2018 г.

/ Протокол № 37 /

**ОТНОСНО:** Предложение на Заместник – кмет на Община / за Кмет на

Община съгласно Заповед № З – 316/05.07.2018 г./ с вх. № ОС – 203 / 17.07.2018 г. - отдаване под наем на недвижим имот – публична общинска собственост с идентификатор 18157.501.692.1 по кадастралната карта и кадастралните регистри на гр.Гурково.

**МОТИВИ:** Съгласно Акт за публична общинска собственост № 64/14.09.2011г., вписан в Служба по вписванията с Акт № 99, том 16, н.д. 3327, п. 32656, 32657, Вх.рег. №5162/16.09.2011г. притежаваме следния недвижим имот : Сграда с идентификатор **18157.501.692.1** със **застроена площ 75 кв.м**. и с предназначение: **Сграда за битови услуги**  /Обществена тоалетна/ по кадастралната карта и кадастралните регистри на гр. Гурково. Сградата е построена в поземлен имот с идентификатор **18157.501.692, с площ 1161 кв.м., ТПТ: Урбанизирана, НТП: За друг обществен обект, комплекс**, находяща се на административен адрес – гр. Гурково ул. Прохода № 12, който поземлен имот е с номер по предходен план: квартал 42, парцел XII.

Гореописаният имот има необходимост от стопанисване, за да се запази и да не се намалява неговата стойност като актив. Към настоящия момент имотът не е обект на договор за наем или друго ползване. Общината няма необходимите ресурси – кадрови, финансови, технически и пр., за качественото му управление и поддържане. По тази причина се търси друг начин за запазване и подобряване на имота и се предлага отдаването на сградата с идентификатор 18157.501.692.1 с под наем.

Съгласно чл.14, ал.7 от Закона за общинската собственост, чл. 17 и чл.22 ал.1 от Наредбата за реда за придобиване, управление и разпореждане с имоти и вещи – общинска собственост, свободни имоти – публична общинска собственост или части от тях, могат да се отдават под наем след провеждане на публичен търг или публично оповестен конкурс. Въз основа на резултатите от търга или конкурса се сключва договор за наем от кмета на общината. Срокът за отдаване под наем, който не може да бъде по-дълъг от 10 години, както и първоначалната наемна цена при провеждане на търг или конкурс, се определят от Общинския съвет.

За определяне на първоначалната тръжна цена към това предложение е приложена експертна оценка на пазарната наемна цена за имота, извършена от лицензиран оценител.

Имотът не е включен Годишната програма за управление и разпореждане с имотите – общинска собственост, поради което предлагаме описаната по-долу промяна.

На основание чл.21, ал.1, т.8 от ЗМСМА, чл.8, ал.9 от ЗОС, чл.14, ал.7 от Закона за общинската собственост, чл. 17 и чл.22 ал.1 от Наредбата за реда за придобиване, управление и разпореждане с имоти и вещи – общинска собственост и с оглед необходимостта от стопанисване на имота и воден от изложеното, Общински съвет – Гурково

Р Е Ш И:

1.Допълва Годишната програма за управление и разпореждане с имотите – общинска собственост, в раздел ІІІ “А” - „Имоти, които Община Гурково има намерение да предостави под наем”, като **добавя нова точка:**

**т. 16** – Сграда с идентификатор **18157.501.692.1** със **застроена площ 75 кв.м**., с предназначение: **Сграда за битови услуги** /Обществена тоалетна/ по КК и КР на гр. Гурково, находяща се на адрес – гр. Гурково ул. Прохода № 12,

2.Дава съгласие да бъде отдаден под наем чрез търг с явно наддаване за срок от

**3** / три **/ години** имот – публична общинска собственост, представляващ:

* Сграда с идентификатор **18157.501.692.1** със **застроена площ 75 кв.м**., с

предназначение: **Сграда за битови услуги** /Обществена тоалетна/ по кадастралната карта и кадастралните регистри на гр. Гурково, построена в поземлен имот с идентификатор **18157.501.692, с площ 1161 кв.м., ТПТ: Урбанизирана, НТП: За друг обществен обект, комплекс**, находяща се на административен адрес – гр. Гурково ул. Прохода № 12, който поземлен имот е с номер по предходен план: квартал 42, парцел XII. За имота е съставен Акт за публична общинска собственост с № 64/14.09.2011г., вписан в Служба по вписванията с Акт № 99, том 16, н.д. 3327, п. 32656, 32657, Вх.рег. № 5162/16.09.2011г.

3.Одобрява предложената и приложена към това решение оценка за пазарната

стойност на годишния наем на недвижимия имот, описан в т.2, в размер на   
**380,00 лева** /триста и осемдесет лева/, без ДДС, изготвена от лицензиран оценител на имоти СД “ Полиексперт СД “ гр. Стара Загора като първоначална тръжна цена.

4.Определя стъпка за наддаване 10 %.

5.Упълномощава Кмета на Община Гурково да организира и проведе търга и

сключи договор за отдаване под наем на горепосочения имот с лицето спечелило търга.

Участвали в поименно гласуване 11 общ. съветници, гласували „**за**” – 11, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ инж. Нейко Стоянов Нейков /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 455

26.07.2018 г.

/ Протокол № 37 /

**ОТНОСНО:** Предложение на Заместник – кмет на Община / за Кмет на

Община съгласно Заповед № З – 316/05.07.2018 г./ с вх. № ОС – 195 / 17.07.2018 г. - закриване на бюджетното звено „Столове” във функция „Образование”, осъществявана досега изцяло в общинското училище СУ ”Христо Смирненски” гр. Гурково.

**МОТИВИ:** През 2012 г. с Решение № 214/18.12.2012 г. на Общински съвет – Гурково беше разкрит ученически стол по настояване на ръководството на училището и в изпълнение на законовите изисквания на МОН за осигуряване на столово хранене на учениците, включени в целодневно обучение.

Приспособено и ремонтирано беше избеното помещение на старата сграда на СУ ”Христо Смирненски” гр. Гурково, като бяха спазени минималните изисквания за разкриване на дейността.

Предвид на това, че височината на помещенията, в които се приготвя храната е незадоволителна, липсва добра вентилация и по време на готвене се получава конденз по таваните и стените, само за няколко дни помещенията мухлясват и представляват опасност за хранещите се. При проверки от инспектори на БАБХ – Стара Загора и от РЗИ – Стара Загора се правиха препоръки да се осигури по – добра база или ако няма такава възможност да се премине на хранене чрез кетъринг за избягване на необлагополучията при непрекъснато готвене в помещенията.

Друг важен мотив в предложението за закриване на дейност „Столове” във Функция „Образование” в община Гурково е икономическият. Касае се за издръжка на 4 бр. щатен персонал в стола, като разходите за заплати и осигуровки за 1 месец са 3 412 лв., за издръжка на дейността – материали, вода, горива и ел. енергия, препарати и др., са 370 лв., и за хранителни продукти са 1725 лв. Всичко за дейността разходите са 5507 лв. на месец или за една учебна година са около 60 170 лв. Средствата се осигуряват от местните приходи на общината.

В СУ ”Христо Смирненски” гр. Гурково учат 399 ученика от І до ХІІ клас, като учениците в начален курс от І до ІV клас са 170 бр. На целодневно обучение са записани 91 ученика.

В стола всеки ден се приготвят закуски за около 160 - 170 ученика и обяд за около 48 – 56 ученика, съгласно информацията в Приложение №1 към това предложение - Справка за приготвените закуски и обяди през учебните 2016/2017 г. и 2017/2018 г.

Бюджетната дейност „Столове” във функция „Образование” досега се е осъществявала единствено и само в общинско училище СУ ”Христо Смирненски” гр. Гурково и не се предвижда занапред нейното организиране в други структури или звена.

На основание чл.21, ал.1 т.23 и ал.2 във връзка с чл.20 и чл. 17, ал.1, т.3 от ЗМСМА и във връзка с чл.122, ал.2 от Закона за Публичните финанси и чл.35 ал.2 от Наредба за условията и реда за съставяне на бюджетната прогноза за местните дейности за следващите три години и за съставяне, обсъждане, приемане, изпълнение и отчитане на бюджета на Община Гурково и предвид гореизложеното, Общински съвет – Гурково

Р Е Ш И:

1. Закрива бюджетно звено „Столове” във Функция „Образование”, финансирано със собствени приходи от общинския бюджет при Община Гурково, считано от 01.09.2018 год.
2. Намалява общата численост на персонала в спомагателните звена на Община Гурково с 4 (четири) щатни бройки в бюджетно звено „Столове” във Функция „Образование”, считано от 01.09.2018 год.
3. Възлага изпълнението на настоящото решение на Кмета на Община Гурково при спазване на всички законови изисквания за това.

Участвали в поименно гласуване 11 общ. съветници, гласували „**за**” – 7, „**против**” – 1, „**въздържали се**” – 3.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ инж. Нейко Стоянов Нейков /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 456

26.07.2018 г.

/ Протокол № 37 /

**ОТНОСНО:** Предложение на Заместник – кмет на Община / за Кмет на

Община съгласно Заповед № З – 316/05.07.2018 г./ с вх. № ОС – 196 / 17.07.2018 г. - утвърждаване на три самостоятелни маломерни паралелки в Средно училище „Христо Смирненски” гр. Гурково, за учебната 2018 / 2019 г.

**МОТИВИ:** Директорът на СУ ”Христо Смирненски” г-н Лальо Лалев е изпратил мотивирано искане до Кмета на община Гурково с изх. №. 1734/ 09.07.2018 г., с молба да бъде разрешено съществуването на три самостоятелни маломерни паралелки - Х-а клас, Х-а клас и ХІІ-а клас, през учебната 2018 / 2019 година.

С към искането г-н Лалев е представил Становище от г-жа Татяна Димитрова – Началник на РУО – Стара Загора с изх. № РД-16-6527 от 06.07.2018 г. , че може да се допусне изключение от минималния брой на учениците в Х-а клас, Х-а клас и ХІІ-а клас – самостоятелни паралелки, при условие, че са осигурени допълнителни средства за обезпечаване на учебния процес извън определените по единни разходни стандарти за съответната дейност.

Съгласно Наредбата за финансирането на институциите в системата на предучилищното и училищното образование се допускат изключения за съществуването на паралелки в общинските училища под минималния брой ученици с разрешение на финансиращия орган, ако са осигурени допълнително средства за обезпечаване на учебния процес извън определените по стандарти за съответната дейност. Необходимост от допълнителни средства към настоящия момент не е възникнала и обоснована. При наличие на условията за това, предвидени в чл.68, ал.3, ал.4 и ал. 6, т. 2 и 3 от Наредбата за финансирането на институциите в системата на предучилищното и училищното образование, допълнителните средства извън определените по стандартите за съответната дейност се осигуряват по преценка на финансиращия орган, ако това е необходимо. На основание чл. 21, ал.1, т.23 и ал. 2 от Закона за местното самоуправление и местната администрация във връзка с чл. 68, ал.1, т. 2,ал.2 и ал.8 от Наредбата за финансирането на институциите в системата на предучилищното и училищното образование и във връзка с писмо Изх.№ 1734/ 09.07.2017 г. на г-н Лальо Лалев – Директор на СУ ”Христо Смирненски” гр. Гурково и Становище на Началника на РУО – Стара Загора, Общински съвет – Гурково

Р Е Ш И:

1. Разрешава по изключение да бъдат формирани самостоятелни маломерни паралелки през учебната 2018 / 2019 г. в СУ ”Христо Смирненски„ гр. Гурково и определя размера на средствата за дофинансиране, както следва:

* Х-а клас с 15 / петнадесет / ученика – за дофинансиране 3 ученика - 1014,60 лв.;
* ХІ-а клас с 16 / шестнадесет / ученика – за дофинансиране 2 ученика- 676,40 лв.;
* ХІІ-а клас с 11 / единадесет / ученика – за дофинансиране 7 ученика - 2367,40 лв.

**Всичко:** 4058,40 лв. като :

За бюджетната 2018 г. (3,5 месеца) - 1183,70 лв.

За бюджетната 2019 г. (8,5 месеца) - 2874,70 лв.

2.Допълнителните средства за обезпечаване на учебния процес извън определените по единни разходни стандарти за периода м. януари 2019 г. – м. септември 2019 г. да бъдат предвидени при изготвяне на бюджет 2019 г. на Община Гурково, съгласно изискванията на Наредбата за финансирането на институциите в системата на предучилищното и училищното образование.

Участвали в поименно гласуване 11 общ. съветници, гласували „**за**” – 11, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ инж. Нейко Стоянов Нейков /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 457

26.07.2018 г.

/ Протокол № 37 /

**ОТНОСНО:** Предложение на Заместник – кмет на Община / за Кмет на

Община съгласно Заповед № З – 316/05.07.2018 г./ с вх. № ОС – 197 / 17.07.2018 г. - утвърждаване на три самостоятелни маломерни паралелки в Основно училище ”Св. Св. Кирил и Методий”с. Паничерево за учебната 2018/2019 г.

**МОТИВИ:** Директорът на ОУ ”Св. Св. Кирил и Методий” инж. Радка Георгиева изпрати мотивирано искане до Кмета на община Гурково с изх. №. 1249/21.06.2018 г. с молба да бъде разрешено съществуването на три самостоятелни маломерни паралелки в ІV клас, VІ клас и VІІ клас, през учебната 2018 / 2019 година.

С писмо Изх. № 1415/10.07.2018 г. г-жа Георгиева е представила Становище от г-жа Татяна Димитрова – Началник на РУО – Стара Загора с изх. № РД-16-6284 от 04.07.2018 г., че може да се допусне изключение от минималния брой на учениците в ІV, VІ и VІІ клас – самостоятелни паралелки, при условие, че са осигурени допълнителни средства за обезпечаване на учебния процес извън определените по единни разходни стандарти за съответната дейност.

Съгласно Наредбата за финансирането на институциите в системата на предучилищното и училищното образование се допускат изключения за съществуването на паралелки в общинските училища под минималния брой ученици с разрешение на финансиращия орган, ако са осигурени допълнително средства за обезпечаване на учебния процес извън определените по стандарти за съответната дейност. Необходимост от допълнителни средства към настоящия момент не е възникнала и обоснована. При наличие на условията за това, предвидени в чл.68, ал.3, ал.4 и ал. 6, т. 2 и 3 от Наредбата за финансирането на институциите в системата на предучилищното и училищното образование, допълнителните средства извън определените по стандартите за съответната дейност се осигуряват по преценка на финансиращия орган, ако това е необходимо.

На основание чл. 21, ал.1, т.23 и ал. 2 от Закона за местното самоуправление и местната администрация във връзка с чл. 68, ал.1, т.2, ал.2 и ал.8 от Наредбата за финансирането на институциите в системата на предучилищното и училищното образование и във връзка със Становище на Началника на РУО – Стара Загора, Общински съвет – Гурково

Р Е Ш И:

1. Разрешава по изключение да бъдат формирани самостоятелни маломерни паралелки през учебната 2018 / 2019 г. в Основно училище ”Св. Св. Кирил Методий” , с. Паничеревои определя размера на средствата за дофинансиране, както следва:

* ІV клас с 11 / единадесет / ученика – за дофинансиране 5 ученика - 1 370 лв.;
* VІ клас с 14 /четиринадесет / ученика – за дофинансиране 4 ученика - 1 096 лв.;
* VІІ клас с 12 / дванадесет / ученика – за дофинансиране 6 ученика - 1 644 лв.

**Всичко:** 4110,00 лв. като :

За бюджетната 2018 г. (3,5 месеца) - 1174,28 лв.

За бюджетната 2019 г. (8,5 месеца) - 2935,71 лв.

2. Допълнителните средства за обезпечаване на учебния процес извън определените

по единни разходни стандарти за периода м. януари – м. септември 2019 г. да бъдат предвидени при изготвяне на бюджет 2019 г. на Община Гурково, съгласно изискванията на Наредбата за финансирането на институциите в системата на предучилищното и училищното образование.

Участвали в поименно гласуване 11 общ. съветници, гласували „**за**” – 11, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ инж. Нейко Стоянов Нейков /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 458

26.07.2018 г.

/ Протокол № 37 /

**ОТНОСНО:** Предложение на Председателя на ОбС – Гурково с вх. № ОС – 198 / 17.07.2018 г. - присъждане на награда на Община Гурково.

**МОТИВИ:** На 4 септември ще честваме Деня на Община Гурково, което е подходящ повод да отдадем заслужено признание на хора, дали своя принос за развитието на Общината.

Обществената комисия за избор на носители на наградите на Община Гурково за Мандат 2015 – 2019 г. на свое заседание от 06.07.2018 г. направи предложение да бъде удостоен с награда г-н Христо Иванов Христов – управител на „Дестилерия“ гр. Гурково, фирма „Вигалекс“ ООД гр.София.

На основание чл.21, ал.1, т.23,  във връзка с чл.21, ал.2 от Закона за местното самоуправление и местната администрация, чл.24, ал.4 от Наредбата за символите и наградите на Община Гурково и по повод честването на 4 септември – Деня на Община Гурково, Общински съвет – Гурково

Р Е Ш И:

Присъжда награда „Стопанска инициатива” на г-н Христо Иванов Христов - управител на „Дестилерия“ гр. Гурково, фирма „Вигалекс“ ООД гр. София за постигнати резултати в стопанската дейност.

Участвали в гласуването 11 общ. съветници, гласували „**за**” – 11, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ инж. Нейко Стоянов Нейков /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 459

26.07.2018 г.

/ Протокол № 37 /

**ОТНОСНО:** Предложение на Председателя на ОбС – Гурково с вх. № ОС – 199 / 17.07.2018 г. - присъждане на награда на Община Гурково.

**МОТИВИ:** На 4 септември ще честваме Деня на Община Гурково, което е подходящ повод да отдадем заслужено признание на хора, дали своя принос за развитието на Общината.

Обществената комисия за избор на носители на наградите на Община Гурково за Мандат 2015 – 2019 г. на свое заседание от 06.07.2018 г. направи предложение да бъде удостоен с награда г-н Кольо Дойчев Динев – краевед от с. Паничерево, Община Гурково.

На основание чл.21, ал.1, т.23,  във връзка с чл.21, ал.2 от Закона за местното самоуправление и местната администрация, чл.24, ал.3 от Наредбата за символите и наградите на Община Гурково и по повод честването на 4 септември – Деня на Община Гурково, Общински съвет – Гурково

Р Е Ш И:

Присъжда награда „Роден край” на г-н Кольо Дойчев Динев за цялостен принос и постижения в историческо-краеведческата дейност и опазването на културно-историческото наследство на с. Паничерево, община Гурково.

Участвали в гласуването 11 общ. съветници, гласували „**за**” – 11, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ инж. Нейко Стоянов Нейков /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 460

26.07.2018 г.

/ Протокол № 37 /

**ОТНОСНО:** Предложение на Председателя на ОбС – Гурково с вх. № ОС – 200 / 17.07.2018 г. - присъждане на награда на Община Гурково.

**МОТИВИ:** На 4 септември ще честваме Деня на Община Гурково, което е подходящ повод да отдадем заслужено признание на хора, дали своя принос за развитието на Общината.

Обществената комисия за избор на носители на наградите на Община Гурково за Мандат 2015 – 2019 г. на свое заседание от 06.07.2018 г. направи предложение да бъде удостоен с награда д-р Диньо Иванов Банков.

На основание чл.21, ал.1, т.23,  във връзка с чл.21, ал.2 от Закона за местното самоуправление и местната администрация, чл.24, ал.7 от Наредбата за символите и наградите на Община Гурково и по повод честването на 4 септември – Деня на Община Гурково, Общински съвет – Гурково

Р Е Ш И:

Присъжда награда „Милосърдие“ на д-р Диньо Иванов Банков за проявен професионализъм и висока гражданска отговорност в областта на здравеопазването в Община Гурково.

Участвали в гласуването 11 общ. съветници, гласували „**за**” – 11, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ инж. Нейко Стоянов Нейков /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 461

26.07.2018 г.

/ Протокол № 37 /

**ОТНОСНО:** Предложение на Заместник – кмет на Община / за Кмет на

Община съгласно Заповед № З – 316/05.07.2018 г./ с вх. № ОС – 201 / 17.07.2018 г. - информация за подготовката за учебната 2018/2019 г., проблеми и мерки за задържането на учениците и децата в училищата и детските заведения в Община Гурково.

**МОТИВИ:** С Решение № 430/28.06.2018 г. на Общински съвет – Гурково бе приет Тематичен план за дейността на Общински съвет – Гурково за периода юли - декември 2018 г. Точка 6 от плана за м. Юли 2018 г. e приемане „Информация за подготовката за учебната 2018/2019 г., проблеми и мерки за задържането на учениците и децата в училищата и детските заведения в Община Гурково”.

Директорите на училищата и детските градини представиха на Кмета на Общината свои информации за готовността на учебните заведения за новата учебна 2018/2019 година.

На основание чл. 21,ал.1,т.23 и т.24 и ал.2 от Закона за местното самоуправление и местната администрация и в предвид гореизложеното, Общински съвет – Гурково

Р Е Ш И:

Приема Информация за подготовката за учебната 2018/2019 г., проблеми и мерки за задържането на учениците и децата в училищата и детските заведения в Община Гурково, приложена към настоящото решение.

Участвали в гласуването 10 общ. съветници, гласували „**за**” – 10, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ инж. Нейко Стоянов Нейков /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 462

26.07.2018 г.

/ Протокол № 37 /

**ОТНОСНО:** Предложение на Заместник – кмет на Община / за Кмет на

Община съгласно Заповед № З – 316/05.07.2018 г./ с вх. № ОС – 202 / 17.07.2018 г. - приемане на информация за предпазване на хора и животни от паразити, третиране на улични и тревни площи, детски площадки и паркове.

**МОТИВИ:** В изпълнение на приетия Тематичен план за дейността на Общински съвет – Гурково за периода юли-декември 2018 г. Ви предлагаме изготвена информация за дейности по дератизация на каналните шахти в гр. Гурково, дезакаризация на тревните площи в детските заведения, паркове, детски площадки и дезинсекция на пясъчниците.

На основание чл.21, ал.1, т.24 и ал.2 от Закона за местното самоуправление и местната администрация, Общински съвет- Гурково

Р Е Ш И:

Приема Информация за предпазване на хора и животни от паразити, третиране на улични и тревни площи, детски площадки и паркове.

Участвали в гласуването 11 общ. съветници, гласували „**за**” – 11, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ инж. Нейко Стоянов Нейков /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 463

26.07.2018 г.

/ Протокол № 37

**ОТНОСНО:** Предложение на Кмета на Община Гурково с вх. № ОС – 205 / 23.07.2018 г. - актуализация на разчета за финансиране на капиталовите разходи на Община Гурково.

**МОТИВИ:** С решение № 360/25.01.2018 г. на Общински съвет – Гурково е приет бюджета и поименния списък на обектите от инвестиционната програма за капиталови разходи на Община Гурково за 2018г. и актуализирана с решение № 428/28.06.2018г.

Проведени са процедурите за възлагане на обществени поръчки за строителство и основен ремонт на общински обекти, които са включени в инвестиционната програма. В резултат на разглеждане, оценка и класиране на подадените оферти бяха определени изпълнители и сключени съответните договори. Реализирана е икономия от целева субсидия в размер на **3 082** лв. и на средства по §40 в размер на **2 236** лв. от следните обекти:

* Основен ремонт на санитарен възел в читалище „Войвода Г. Къргов”, гр.Гурково – 1705 лв.
* Изграждане на гараж на РСПБЗН – Гурково – 939 лв.
* Изграждане на мини футб. игрище в с.Паничерево, Община Гурково – 438 лв.
* Изграждане на спортна площадка „център 2”, гр.Гурково – 490 лв.
* Изграждане на детска площадка „Център”, гр.Гурково – 1746 лв.

Предлагам средствата в размер на **5 318** лв. от ЦС и от §40 да бъдат използвани за нов обект към инвестиционната програма по §51-00 – „Ремонт на междублоково пространство зад бл. 9А, бул.”Ал.Батенберг” гр.Гурково.

За обект: „Изграждане на младежки клуб в кв.Лозенец – юг”,от одобрената инвестиционна програма, беше обявена обществена поръчка за изпълнител по ЗОП два пъти. След изтичане на законо-установените срокове не бяха подадени оферти за изпълнение на обекта. Предлагам предвидените за този обект средства на стойност 38700 лв. от централната субсидия за капиталови разходи да бъдат разпределени както следва:

1. Инвестиционен проект за реконструкция и модернизация на СУ „Хр.Смирненски” в гр.Гурково – 3720 лв.
2. Закупуване на помещения собственост на БТК ЕАД, намиращи се в административната сграда, в която се помещава и Общинска администрация Гурково – 33000 лв.
3. Закупуване на климатици за общинска администрация – 1980 лв.

Предлаганите вътрешно – компенсирани промени между показателите на капиталовите разходи в рамките на бюджетната година на Община Гурково са отразени в Приложение № 1 към настоящото предложение.

На основание чл.21, ал.1, т.6 от ЗМСМА, чл.124, ал.3 от Закона за публичните финанси, чл.37, ал.3 от Наредбата за условията и реда за съставяне на бюджетната прогноза за местните дейности за следващите три години и за съставяне, обсъждане, приемане, изпълнение и отчитане на бюджета на Община Гурково, Общински съвет-Гурково

Р Е Ш И:

**Не приема** Предложение на Кмета на Община Гурково с вх. № ОС – 205 / 23.07.2018 г. - актуализация на разчета за финансиране на капиталовите разходи на Община Гурково.

Участвали в поименно гласуване 11 общ. съветници, гласували „**за**” – 6, „**против**” – 2, „**въздържали се**” – 3.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ инж. Нейко Стоянов Нейков /**

**ПРОТОКОЛИСТ: /п/**

**/ Иванка Рачева – Генчева /**